leikjanámskeið iv - dagur 1
um 30 kátir krakkar lögðu af stað í kaldársel, morguninn 15. júlí. Það var smá rútuvesen í byrjun, en það reddaðist allt saman mjög vel! krakkarnir fengu góðan morgunmat. eftir morgunmat var farið á biblíulestur þar sem sögð var sagan um miskunsama samverjann og sungin voru nokkur skemmtileg lög. krakkarnir föndruðu svo merkimiða fyrir snagana sína og var svo boðið upp á að smíða, fara í fótboltaspil og í íþróttahús ásamt því að leika sér úti. eftir hádegismat var farið í göngu í Álfakirkjuna og skemmtu krakkarnir sér mjög vel! Þegar þau komu til baka var kaka komin á borð fyrir alla ásamt brauð. eftir kaffitímann var frjáls tími þangað til að foreldrarnir sóttu öll börnin. Öll börnin virtust vera hress og kát eftir góðan dag! !
flokkurinn byrjaði vel þar sem fullur flokkur af hressum og kátum krökkum mættu í kaldársel. Þegar mætt var á staðin var börnunum úthlutað herbergi og allir fóru strax í að koma sér fyrir og skoða staðinn. Í hádegismat var boðið uppá pasta sem rann vel ofan í börnin. eftir hádegismat var farið í göngu í kúadal en þar var farið í leiki og borðað kex í lautinni. eftir göngu fengu börnin frjálsan tíma þar sem í boði var að búa til vinabönd, smíða báta og fara í skotbolta og aðra leiki í íþróttahúsinu. Í kvöldmat voru kjúklingaleggir og franskar og voru börnin enn og aftur dugleg að borða. mikil spenna var enn í hópnum svo eftir kvöldmatinn var farið í hetjugöngu uppá sandfell en þar er dásamlegt útsýni í allar áttir. Þegar heim var komið var kvöldvaka þar sem börnin settu upp leikrit, sungu og hlustuðu á sögu. allir fóru svo sáttir og glaðir að sofa eftir að hafa fengið góða kvöldhressingu. nóttin var þó heldur erfiðari en gengur og gerist í sumarbúðunum þar sem brunabjallan fór í gang um tvö leitið og vakti alla í húsinu. sem betur fer var enginn eldur á staðnum heldur olli bilun í reykskynjara því að kerfið fór af stað. eftir hamaganginn fóru börnin aftur að sofa og voru flestir sofnaðir aftur um þrjú í nótt. tæknimenn frá securitas hafa verið kallaðir út til að yfirfara kerfið svo vonandi gerist þetta ekki aftur. 
-monika jónsdóttir   
forstöðukona